
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt 
	Iebildums
Lūdzam papildināt anotācijas 2.sadaļu ar informāciju par Centrālo finanšu un līgumu aģentūru un finansējuma saņēmēju, ņemot vērā, ka pagarinot termiņu palielināsies slogs ne tikai īstenojot projektu, bet arī sadarbības iestādei, veicot projekta īstenošanas uzraudzību, kas pārsniedz Eiropas Parlamenta un Padomes 2013. gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteikto izdevumu attiecināmības termiņu.

Piedāvātā redakcija
-
	Darja Zaharova (FM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam sniegt skaidrojumu anotācijā, vai MK noteikumu projekta grozījumi nav uzskatāmi par būtiskiem Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.panta izpratnē.

Piedāvātā redakcija
-
	Darja Zaharova (FM)

	3.
	Noteikumu konsolidētā versija
9.1. iznākuma rādītāji – līdz 2028. gada 31. decembrim:
	Iebildums
Lūdzam precizēt MK noteikumu projekta 1.punktā norādīto iznākuma rādītāju sasniegšanas termiņu MK noteikumu Nr.593 9.1.1.apakšpunktā un 9.1.2.apakšpunktā minētajiem rādītājiem atbilstoši darbības programmā “Izaugsme un nodarbinātība” (DP) noteiktajam – tas ir, nepārsniedzot 2023.gadu. Vēršam uzmanību, ka saskaņā ar Ministru kabineta 2022.gada 18.oktobra sēdes protokola Nr.53, 70§ “Informatīvais ziņojums “Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2022. gada 1. septembrim (pusgada ziņojums)”” 7.punktu Vides aizsardzības un reģionālajai attīstības ministrijai atļauts pagarināt tikai nacionālo rādītāju sasniegšanas termiņu līdz pieciem gadiem pēc projektu pabeigšanas. Vienlaikus, ņemot vērā anotācijā sniegto informāciju par to, ka specifiskā atbalsta mērķa līmenī jau šobrīd DP rādītāji ir sasniegti, aicinām izvērtēt iespēju noteikumu projekta 10.3.apakšpunktā kā projektu līmenī noteikto maksimālo rādītāju sasniegšanas termiņu norādīt pagarināto rādītāju sasniegšanas termiņu – 2028.gada 31.decembri” ņemot vērā, ka iznākuma rādītāju attiecināšana projektu līmenī pēc 2023.gada 31.decembra negatīvi neietekmē specifiskā atbalsta mērķa līmenī sasniegtos iznākuma rādītājus. Papildus lūdzam papildināt anotāciju ar skaidrojumu.
 
Piedāvātā redakcija
-
	Līva Zvirgzdiņa (FM)

	4.
	Noteikumu konsolidētā versija
73. Ja tiek konstatēts, ka ir pārkāptas Komisijas regulas Nr. 651/2014, Komisijas regulas Nr. 1388/2014 vai Komisijas regulas Nr. 702/2014 prasības, sadarbības iestāde finansējuma saņēmējam uzliek par pienākumu atmaksāt sadarbības iestādei saņemto nelikumīgo valsts atbalstu. Ja tiek konstatēts, ka ir pārkāptas Komisijas regulas Nr. 1407/2013, Komisijas regulas Nr. 717/2014 vai Komisijas regulas Nr. 1408/2013 prasības, sadarbības iestāde finansējuma saņēmējam uzliek par pienākumu atmaksāt sadarbības iestādei visu saņemto valsts atbalstu. Atbalstu atmaksā kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES)  2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam (finansējuma saņēmējam vai sadarbības partnerim), līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi. Atmaksa veicama no finansējuma saņēmēja privātā finansējuma, par kuru nav saņemts nekāds komercdarbības atbalsts.
	Iebildums
Ņemot vērā grozījumus Komercdarbības atbalsta kontroles likumā, kas nosaka nelikumīga komercdarbības atbalsta atgūšanu, lūdzam šo punktu izteikt, piemēram, šādā redakcijā:

 

 
Piedāvātā redakcija
73. Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no
Komisijas regulas Nr. 651/2014, Komisijas regulas Nr. 1388/2014 vai Komisijas regulas Nr. 702/2014 prasībām, sadarbības iestāde finansējuma saņēmējam uzliek par pienākumu atmaksāt sadarbības iestādei projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem. Savukārt, ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, Komisijas regulas Nr. 717/2014 vai Komisijas regulas Nr. 1408/2013 prasībām, sadarbības iestāde finansējuma saņēmējam uzliek par pienākumu atmaksāt sadarbības iestādei visu saņemto valsts atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Ilze Kreicberga (FM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam papildināt ar informāciju, ka/ vai rādītāju sasniegšanas termiņa pagarinājuma iespēja attiecas arī uz jau pabeigtajiem projektiem, kuru rādītāju sasniegšanu nav ietekmējušas kara Ukrainā sekas, bet rādītāju nesasniegšanai 3 gadu periodā ir bijuši citi iemesli, piemēram, covid-19 vai citi.
 
Piedāvātā redakcija
-
	Jana Laula (CFLA)

	6.
	Anotācija (ex-ante)
Anotācijas (ex-ante) nosaukums 
	Priekšlikums
Lūdzam papildināt anotāciju ar informāciju par MK noteikumu projekta ietekmi uz īstenošanā esošajiem projektiem, tai skaitā, vai būs nepieciešami grozījumi noslēgtajos līgumos /vienošanās. 
Piedāvātā redakcija
-
	Līva Zvirgzdiņa (FM)



